వెయ్ దరువెయ్

వెయ్ దరువెయ్‌ 2024లో విడుదలైన తెలుగు సినిమా. సాయి తేజ ఎంట‌ర్‌టైన్‌మెంట్స్ బ్యానర్‌పై దేవ్ రాజ్ పోతూరు నిర్మించిన ఈ సినిమాకు నవీన్ రెడ్డి  ద‌ర్శ‌క‌త్వం వ‌హించాడు. సాయిరామ్ శంకర్, యష శివకుమార్, సునీల్, హెబ్బా పటేల్, సత్యం రాజేష్, పోసాని కృష్ణ మురళి ప్రధాన పాత్ర‌ల్లో నటించిన ఈ సినిమా టీజర్‌ను ఫిబ్రవరి 16న విడుద‌ల చేయగా సినిమాను 2024 మార్చి 5న విడుదల చేశారు.
కథ 
కామారెడ్డిలో సరదాగా తిరిగే కుర్రాడు కామారెడ్డి శంకర్ (సాయిరామ్ శంకర్) ఉద్యోగం కోసం హైదరాబాద్‌లోని తన మామ (సత్యం రాజేష్)తో కలిసి ఉద్యోగం కోసం ప్రయత్నాలు చేస్తూ సరదాగా గడిపేస్తూ ఉంటాడు. అయితే అతనికి పెద్దగా క్వాలిఫికేషన్ ఏమీ లేకపోవడంతో ఏదైనా డిగ్రీ ఫేక్ సర్టిఫికేట్ ను తీసుకొని జాబ్ చేయాలనుకుంటాడు. అలా ఫేక్ సర్టిఫికెట్ కోసం ప్రయత్నిస్తుండగా శృతి (యషా శివకుమార్) పరిచయమై అది ప్రేమగా మారుతుంది. శృతి కూడా ఫేక్ సర్టిఫికేట్ ద్వారానే ప్రభుత్వ ఉద్యోగం సంపాధిస్తుంది. కామారెడ్డి శంకర్ ఆ ఫేక్ సర్టిఫికేట్ ద్వారా ఉద్యోగం సంపాధించారా ? అసలు శంకర్ సిటీకి వచ్చింది ఉద్యోగం కోసమా ? లేక మరేదైనా ఇతర కారణాలున్నాయా ? అనేదే మిగతా సినిమా కథ.

షూటింగ్
ఈ సినిమా షూటింగ్ హైదరాబాద్‌లో 2022 జూన్ 24న ప్రారంభమైంది. హీరో, హీరోయిన్లపై తెరకెక్కించిన ముహూర్తపు సన్నివేశానికి శర్వానంద్‌ క్లాప్‌నిచ్చారు. అల్లరి నరేష్‌ స్విచ్చాన్‌ చేయగా, విశ్వక్‌సేన్‌ గౌరవ దర్శకత్వం వహించాడు. 'వెయ్ దరువెయ్' సినిమా టైటిల్ సాంగ్ లిరికల్ వీడియోను నటుడు నాగ చైతన్య విడుదల చేయగా,  నటుడు సాయిధరమ్ తేజ్  టీజర్‌ను విడుదల చేశాడు.

నటీనటులు
 సాయిరామ్ శంకర్
 యష శివకుమార్
 సునీల్
 హెబ్బా పటేల్
 సత్యం రాజేష్
 పోసాని కృష్ణ మురళి
 వై. కాశీ విశ్వనాథ్
 పృథ్వి
సాంకేతిక నిపుణులు
బ్యానర్:  సాయి తేజ ఎంట‌ర్‌టైన్‌మెంట్స్
నిర్మాత:  దేవరాజు పొత్తూరు
కథ, స్క్రీన్‌ప్లే, దర్శకత్వం: నవీన్ రెడ్డి 
సంగీతం:  భీమ్స్
సినిమాటోగ్రఫీ:  ముత్యాల సతీష్
 ఎగ్జిక్యూటివ్‌ నిర్మాతలు: జనగాని కార్తీక్‌, శ్రీపాల్‌ చొల్లేటి

మూలాలు